Alți trei români aflaţi în Grecia, confirmaţi cu Covid-19. Zonele în care se aflau.
Trei români, aflați în Grecia, au fost confirmați cu Covid-19. Cele trei persoane au fost plasate în carantină. Este vorba de doi români aflați în Salonic și de unul aflat în Corfu.
Românul aflat în Salonic şi care fusese confirmat anterior cu COVID-19 a fost supus unui nou test, rezultatul retestării fiind pozitiv. El va rămâne în carantină pentru o perioadă de 14 zile, după cum a anunțat MAE.Un alt român care locuia cu persoana în cauză a fost testat la rândul său şi confirmat pozitiv, el fiind plasat, de asemenea, în carantină pentru o perioadă de 14 zile.Îți reamintesc că începând cu data de 15 iulie, pe lângă formularul electronic, respectiv codul QR, trebuie să prezinți la intrarea pe teritoriul Greciei prin punctul de frontieră de la Kulata-Promachonas şi testul molecular negativ pentru infecţia cu COVID-19, prelevat cu maximum 72 ore înainte de momentul intrării pe teritoriul Greciei. Testele trebuie efectuate în laboratoare acreditate, iar certificatele trebuie să fie prezentate în limba engleză şi să conţină numele şi prenumele, precum şi seria şi numărul cărţii de identitate sau ale paşaportului persoanei respective.